钦定古今图书集成/明伦汇编/氏族典/第391卷 > 李煜
## 钦定古今图书集成/明伦汇编/氏族典/第391卷 > 李煜

按《宋史南唐世家》，“煜字重光，景第六子也。本名从嘉。
少聪悟，喜读书属文，工书画，知音律。初封安定郡公，
累迁诸卫大将军、副元帅，封郑王，后立为吴王。建隆
二年，立为太子监国。是秋袭位，居建康，改名煜。七年
秋，诏煜赴阙，煜称疾不奉诏。冬乃兴师致讨，命曹彬
等出师。王师渡江，煜哀恳求罢兵，太祖不许。八年，城”
陷，曹彬等驻兵于宫门，煜率其近臣迎拜于门。彬等
上《露布》，以煜并其宰相汤悦等上献。太祖御明德楼，
以煜尝奉正朔，诏有司勿宣露布，止令煜等白衣纱
“至楼下待罪”，诏并释之，封“《违命》侯。”又以其子仲寓
为左千牛卫大将军，弟从镒为左领军卫大将军，从
谦为右领军卫大将军，从度为左监门卫大将军，从
信为右监门卫大将军，侄仲远为右骁卫将军，仲兴
为右武卫将军，仲伟为右屯卫将军，季操为左武卫
将军，仲康为右领卫将军，仲宣为监门卫将军。太宗
即位，去“违命侯”，加特进，封陇西郡公。太平兴国三年，
卒。